**Academia de Studii Economice din Bucureşti**

Data: 18.01.2023

**ANUNŢ**

Academia de Studii Economice din Bucureşti organizează concurs pentru ocupareaurmătorului post: **Expert mediu de afaceri 2,** in cadrul proiectului **„The potential for starting and developing a business for integrated technology based on heat pumps, thermal energy storage and smart control systems in order to enable the decarbonization in Romania”.**

Normă parțială de maxim 80 ore/luna distribuite inegal, salariu orar brut tarif 193,55lei, perioadă determinată, de la data validarii rezultatelor si semnarii CIM pana la 30.09.2023.

**A.** Pentru participarea la concurs, candidaţii trebuie să îndeplinească următoarele **condiţii generale şi condiţii specifice**:

**1. Condiţii generale:**

1. are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
2. cunoaşte limba română, scris şi vorbit;
3. are vârsta minimă reglementată de prevederile legale;
4. are capacitate deplină de exerciţiu;
5. are o stare de sănătate corespunzătoare postului pentru care candidează, atestată pe baza declaratiei pe propria raspundere;
6. îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
7. nu a fost condamnat(ă) definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

**2**. Condiții specifice:

1. nivelul studiilor: studii superioare finalizate cu diplomă de licență;
2. domeniul studiilor: economie.
3. vechime în specialitatea postului: minim 1 an;
4. Alte condiții specifice:

* Capacitate de analiză și sinteză;
* Abilități de comunicare interpersonală;
* Bune abilitați de planificare, coordonare si organizare;
* Putere de decizie si asumarea responsabilității;
* Orientarea către rezultate;
* Abilitați de gestionare a termenelor limita;
* Corectitudine, flexibilitate;
* Rezistenta la efort si stres;
* Abilitatea de a efectua sarcinile de lucru cu supervizare minima.
* Experienta specifica pentru anala mediului de afaceri.
* Experiență în interviuri structurate și nestructurate.
* Experiență în elaborarea de rapoarte de cercetare.

B. Concursul va consta în:

1. **Evaluarea dosarelor de selecție**
2. **Interviu**: interviu structurat

* *data şi ora desfăşurării interviului*: se vor comunica concomitent cu afişarea rezultatelor la evaluarea dosarelor de selecție;
* *locul desfăşurării interviului*: se va comunica concomitent cu afişarea rezultatelor la evaluarea dosarelor de selecție.

Probele sunt eliminatorii, punctajul minim obţinut la fiecare probă fiind de 50 de puncte.

**C.** Tematica şi bibliografia:

1. **Tematica:**

* Implementarea proiectelor finanțate din fonduri norvegiene: ghiduri, proceduri, legislație specifica;
* Cererea de finanțare aferenta proiectului *„The Potential for Sustainable Biomass in the Romanian Energy Sector”*
* Analiza mediului de afaceri.
* Tehnica interviului.

1. **Bibliografia:**
2. Legislație MIPE, Regulamentul privind implementarea Mecanismului Financiar Norvegian 2014 – 2021.

**D.** Componenţa dosarului de concurs:

1. Opis;
2. Cerere de înscriere la concurs adresată Rectorului ASE;
3. Declaraţia pe propria răspundere, conform Legii Educaţiei Naţionale nr. 1 din 2011, respectiv, dacă persoana care candidează are/nu are soţ/soţie sau rude şi afini, până la gradul al III-lea inclusiv, care sunt salariaţi ai Academiei de Studii Economice din Bucureşti aflaţi într-o poziţie de conducere, control, autoritate cu postul scos la concurs şi nici postul, la care aplică, nu se află într-o poziţie de conducere, control, autoritate cu soţul/soţia sau rude şi afini, până la gradul III inclusiv, salariaţi ai Universităţii;
4. Copia actului de identitate sau orice alt document care atestă identitatea, potrivit legii, după caz;
5. Copia certificatului de căsătorie, dacă este cazul
6. Cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează.
7. Adeverinţa medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate, sau declarația pe propria răspundere, cu obligația de a completa dosarul de concurs cu adeverința medicală cel mai târziu până la data desfășurării primei probe a concursului, daca este cazul.
8. Curriculum vitae în format european (www.cveuropean.ro/cv- online.html) – semnat şi datat pe fiecare pagină;
9. Copie după carnetul de muncă, sau după caz, adeverințele care atestă vechimea în muncă, în meserie și / sau în specialitatea studiilor;
10. Copii ale documentelor care să ateste experiența în domeniul de activitate specific proiectului;
11. Copiile documentelor care să ateste nivelul studiilor şi ale altor acte care atestă efectuarea unor specializări, precum și copiile documentelor care atestă îndeplinirea condiţiilor specifice prevăzute pentru ocuparea postului.
12. Alte documente relevante pentru desfăşurarea concursului.

Actele prevăzute la pct. 3, 7, 8 şi 9 vor fi prezentate şi în original, în vederea verificării conformităţii copiilor cu acestea.

**E.** Date de contact:

Dosarele de concurs se vor depune la data de 26.01.2023, pana la ora 16:00, la Registratura ASE Bucuresti;

Persoana de contact: Turoi Madalina Ionela – telefon: 021-3191900/ int. 653,

e-mail:madalina.turoi@ase.ro

**F.** Calendarul concursului:

|  |  |  |
| --- | --- | --- |
| **Nr. crt.** | **Activităţi** | **Data** |
|  | Publicarea anunţului | 18.01.2023 |
|  | Depunerea dosarelor de concurs ale candidaţilor la Registratura ASE şi verificarea documentelor din dosar | 26.01.2023 |
|  | Selecţia dosarelor de către membrii comisiei de concurs | 27.01.2023 |
|  | Afişarea rezultatelor selecţiei dosarelor | 27.01.2023 |
|  | Depunerea contestaţiilor privind rezultatele selecţiei dosarelor | 30.01.2023 |
|  | Afişarea rezultatului soluţionării contestaţiilor | 31.01.2023 |
|  | Susţinerea interviului | 31.01.2023 |
|  | Comunicarea rezultatelor după susţinerea interviului | 31.01.2023 |
|  | Depunerea contestaţiilor privind rezultatul interviului | 01.02.2023 |
|  | Afişarea rezultatului soluţionării contestaţiilor | 01.02.2023 |
|  | Afişarea rezultatului final al concursului | 01.02.2023 |
|  | Numire pe funcţie | După aprobarea în BCA a rezultatelor concursului |

Data:18.01.2023

Manager proiect,

Prof. univ. dr. Adrian Dumitru Tanțău